S Lager het e Flächi vo 21 Hektare gha. Vom Nord- zum Südtor isch d via decumana, un vom Ost- zum Westtor d via principalis gange. A de Chrüzig vo de beide Strasse isch s Hauptquatier gsi, südlich devo de Palast vom Komandant. S het au e Badeaalag un es Militärspital im  Lager gha. D Unterkünft vo de Mannschafte sin ugfähr 90 Meter lang gsi un hei jewiils Platz für e 2 Centurie, als eis Manipel gha, was 200 Legionäre entspricht. Näbe de Kaserne hets im Lager au Ställ für d Rösser gäh, Magazin u Werkstätte. Ums Lager umme het sich e Siedlig entwickelt. Bi Uusgrabige het mer en grosser Meert, es Amphitheater un mehreri Friedhöf gfunde. Au verschideni Tempel un Wasserleitige si uusgrabe worde.